Kievarihuoneet
Kievarihuoneet ovat usein ihan kylmiä tähän aikaan, ainakin Hämeen puolessa. Ei ole ollenkaan harvinaista, että matkustavain huone on niin kylmä, että täysissä vaatteissa, palttoo yllä, kylmästä värisee ja kädet kirjoittaessa kontistuvat. Muutamin paikoin näkyy olevan tapana, että, kun matkustava tulee, silloin vasta tulta tuodaan takkaan. Mutta paljonkos siitä jääkylmä huone lämpiää. Jos sitten yöksi sattuu myöhään tulemaan, niin eivät ollenkaan tee valkeata. Saa turkeissa yötä istua, joll'ei mieli ihan paleltua. Luulisi kievarien itsestäänkin muistutuksitta ymmärtävän, jotta lämmintähän matkustavainenkin edes hiukan tarvitsisi.

[Lähde: Uusi Suometar 5.2.1890 sivu 3]

Uusi Suometar